 Omukwakali we Zarefati nOmuminyereri Eliya Amasomo we Biblia awAbaanaERISOMO 48Omwana womukwakali MwasubaOmwa mughulhu wekyanda, Yehova mwabwira Eliya athi: Wughende e Zarefati. Yine omukwakali akendi kuha ebyalya. Okwa lhukyo lhwomuyi, Eliya mwalhangira omukwakali omwera akasenya. Mwamusaba amaghetse werinywa. Omukwakali abere akayenda amaghetse, Eliya mwamubirikira athi: Kisi, wunyirethere omuggati. Aliwe omukwakali mwamusubirya athi: Singwithe muggati werikuha. Ngawithe eyisyano nothughutha othwerikolha mwomuggati waghe nomwana waghe basa. Eliya mwamubwira athi: Yehova abirilhaghanisya athi wamanyikolera omuggati, eyisyano yawu namaghutha wawu isibyendi syahwa erihika aho embulha yikendi syawira.Neryo omukwakali mwaghenda eka eriyakolha omuggati womuminyereri wa Yehova. Ngoku Yehova analhaghanisaya, omukwakali nomwana wiwe mubabya ibanawithe ebyerirya omwa buthuku bwekyanda. Akalegha kiwe keyisyano nakamaghutha mubyabya ibinuswire.Neryo ekindu ekikalire mukyabya. Omwana womukwakali mwalhwalha neryo amaholha. Mwasaba Eliya yobuwathikya. Eliya mwamulhusya kwomwana nerimuthwalha omwa kisenge kyeyighulhu omwa nyumba yomukwakali. Mwamulhalya okwa ngyingo neryo mwasaba athi: Kisi Yehova, subaya omwana oyu. Wunasi nga ni busana naki Yehova erikolha eki kyangabere kindu ekikaswekaya? Kundi ngoku thwasi, sihabya nomughuma oyuwabya iniabirithasuba. Kandi nibya omukwakali oyu nomwana wiwe sibabya Baisraeli.Aliwe omulhwana mwathasyathunga engebe kandi, amatsuka erihumulha! Eliya mwabwira omukwakali athi: Lebaya! Mughalha wawu abirisuba. Mwatsema kutsibu neribwira Eliya athi: Kwenene wuli mundu wa Nyamuhanga. Ngaminya eki kundi wukabugha ebya Yehova akakubwira athi wubughe kandi bikabererera.Mulebaye ebikororo: Kusangwa sibyebiba kutse sibyeghesa; sibiwithe embiso kutse kighona; nikwa Nyamuhanga akalisayabyo. Nenyu muli bwobughuli kwilhaba esyonyonyi esyo!Luka 12:24Ebibulyo: Omukwakali we Zarefati mwayikethera athi Yehova? Thukaminya thuthi ngoku Eliya abya muminyereri wokwenene wa Nyamuhanga? 